OBODONLAShTIRISh VA IJTIMOIY INFRATUZILMANI RIVOJLANTIRISh SOLIG‘INI HISOBLAB ChIQARISh VA TO‘LASh TARTIBI TO‘G‘RISIDAGI YO‘RIQNOMANI TASDIQLASh HAQIDA

O‘zbekiston Respublikasi Soliq kodeksi va O‘zbekiston Respublikasi “Davlat soliq xizmati to‘g‘risida”gi Qonunining 7-moddasiga muvofiq qaror qilamiz:
 1. Obodonlashtirish va ijtimoiy infratuzilmani rivojlantirish solig‘ini hisoblab chiqarish va to‘lash tartibi to‘g‘risidagi yo‘riqnoma ilovaga muvofiq tasdiqlansin.
 2. Quyidagilar o‘z kuchini yo‘qotgan deb topilsin:
 O‘zbekiston Respublikasi Moliya vazirligi va Davlat soliq qo‘mitasining 2002-yil 14-yanvarda 9, 2002-6-son bilan tasdiqlangan “Obodonlashtirish va ijtimoiy infratuzilmani rivojlantirish solig‘ini hisoblab chiqarish va to‘lash tartibi to‘g‘risidagi yo‘riqnomani tasdiqlash haqida”gi qarori (2002-yil 15-fevral, ro‘yxat raqami 1100 — Me’yoriy hujjatlar axborotnomasi, 2002-y., 3-son);
 O‘zbekiston Respublikasi Moliya vazirligi va Davlat soliq qo‘mitasining 2003-yil 18-fevralda 31, 2003-30-son bilan tasdiqlangan “Obodonlashtirish va ijtimoiy infratuzilmani rivojlantirish solig‘ini hisoblab chiqarish va to‘lash tartibi to‘g‘risidagi yo‘riqnomaga o‘zgartirish va qo‘shimchalar kiritish haqida”gi qarori (2003-yil 28-fevral, ro‘yxat raqami 1100-1 — Me’yoriy hujjatlar axborotnomasi, 2003-y., 4-son);
 O‘zbekiston Respublikasi Moliya vazirligi va Davlat soliq qo‘mitasining 2004-yil 6-yanvarda 3, 2004-03-son bilan tasdiqlangan “Obodonlashtirish va ijtimoiy infratuzilmani rivojlantirish solig‘ini hisoblab chiqarish va to‘lash tartibi to‘g‘risidagi yo‘riqnomaga o‘zgartirish va qo‘shimchalar kiritish haqida”gi qarori (2004-yil 30-yanvar, ro‘yxat raqami 1100-2 — O‘zbekiston Respublikasi qonun hujjatlari to‘plami, 2004-y., 4-son, 49-modda);
 O‘zbekiston Respublikasi Moliya vazirligi va Davlat soliq qo‘mitasining 2005-yil 18-yanvarda 10, 2005-07-son bilan tasdiqlangan “Obodonlashtirish va ijtimoiy infratuzilmani rivojlantirish solig‘ini hisoblab chiqarish va to‘lash tartibi to‘g‘risidagi yo‘riqnomaga o‘zgartirish va qo‘shimchalar kiritish haqida”gi qarori (2005-yil 8-fevral, ro‘yxat raqami 1100-3 — O‘zbekiston Respublikasi qonun hujjatlari to‘plami, 2005-y., 5-6-sonlar, 46-modda);
 3. Mazkur qaror O‘zbekiston Respublikasi Adliya vazirligida davlat ro‘yxatiga olingan kundan boshlab o‘n kun o‘tgach kuchga kiradi.
 Mazkur Yo‘riqnoma O‘zbekiston Respublikasining Soliq kodeksiga muvofiq obodonlashtirish va ijtimoiy infratuzilmani rivojlantirish solig‘ini hisoblab chiqarish va budjetga to‘lash tartibini belgilaydi. 
 1. Obodonlashtirish va ijtimoiy infratuzilmani rivojlantirish solig‘ini to‘lovchilari bo‘lib tadbirkorlik faoliyatini amalga oshiruvchi yuridik shaxslar — O‘zbekiston Respublikasining rezidentlari hisoblanadilar. 
 Soliq solish maqsadida mazkur Yo‘riqnomada yuridik shaxslar deganda mulkida, xo‘jalik yuritishida yoki tezkor boshqaruvida mol-mulki bo‘lgan va o‘z majburiyatlari bo‘yicha ushbu mol-mulk bilan javob beradigan, shuningdek mustaqil balans va hisob raqamiga ega bo‘lgan alohida bo‘linmalar ham tushuniladi. 
 2. Quyidagilar obodonlashtirish va ijtimoiy infratuzilmani rivojlantirish solig‘ini to‘lovchilari bo‘lib hisoblanmaydilar:
 a) notijorat tashkilotlari. Bunda tadbirkorlik faoliyatidan daromad oluvchi notijorat tashkilotlari ushbu faoliyat bo‘yicha soliqni umumbelgilangan tartibda to‘laydilar;
 b) soliq solishning soddalashtirilgan tartibi o‘rnatilgan yuridik shaxslar, agar ularda qonunchilikka binoan obodonlashtirish va ijtimoiy infratuzilmani rivojlantirish solig‘ini to‘lash majburiyati yuzaga kelmasa. 
 3. Obodonlashtirish va ijtimoiy infratuzilmani rivojlantirish solig‘ini hisoblashda soliq solish obyekti bo‘lib, hisoblangan foyda solig‘i chegirilganidan keyingi sof foyda(daromad) hisoblanadi. 
 4. Obodonlashtirish va ijtimoiy infratuzilmani rivojlantirish solig‘ini hisoblashda soliqni to‘lovchilar uchun soliq solish bazasi bo‘lib:
 a) balansida ijtimoiy infratuzilma obyektlari bo‘lmaganlar uchun — sof foyda;
 b) balansida ijtimoiy infratuzilma obyektlari bo‘lganlar uchun — to‘g‘rilangan sof foyda hisoblanadi.
 To‘g‘rilangan sof foyda quyidagi formula asosida aniqlanadi:
 Sf — sof foyda;
 Xis — ijtimoiy infratuzilma obyektlarini saqlab turish bo‘yicha amaldagi xarajatlar;
 S — foyda(daromad) solig‘ining hisoblangan summasi, u foyda(daromad) solig‘ining belgilangan stavkasi va ijtimoiy infratuzilma obyektlarini saqlab turish bo‘yicha amaldagi xarajatlari summasidan kelib chiqib hisoblanadi (Xis x foyda(daromad) solig‘i stavkasi / 100).
 5. Mazkur Yo‘riqnomani qo‘llash maqsadida ijtimoiy infratuzilma obyektlariga sog‘liqni saqlash, bolalar maktabgacha tarbiya muassasalari va umumta’lim maktablari kiradi.
 6. Obodonlashtirish va ijtimoiy infratuzilmani rivojlantirish solig‘ining eng yuqori stavkasi miqdori O‘zbekiston Respublikasi Prezidentining qarori bilan o‘rnatiladi.
 7. Obodonlashtirish va ijtimoiy infratuzilmani rivojlantirish solig‘ining aniq stavkasi miqdori Qoraqalpog‘iston Respublikasi, viloyatlar va Toshkent shahar davlat hokimiyati organlari qarorlari bilan belgilanadi.
 8. Obodonlashtirish va ijtimoiy infratuzilmani rivojlantirish solig‘i soliq solish bazasi va belgilangan stavkadan kelib chiqib hisoblanadi.
 Bunda, agar balansida ijtimoiy infratuzilma obyektlari mavjud bo‘lgan soliq to‘lovchida ijtimoiy infratuzilma obyektlarini saqlab turish bo‘yicha amaldagi xarajatlari:
 hisoblangan obodonlashtirish va ijtimoiy infratuzilmani rivojlantirish solig‘i summasiga teng yoki undan ko‘p bo‘lsa, soliq to‘lanmaydi;
 hisoblangan obodonlashtirish va ijtimoiy infratuzilmani rivojlantirish solig‘i summasidan kam bo‘lsa, budjetga to‘lanadigan obodonlashtirish va ijtimoiy infratuzilmani rivojlantirish solig‘i hisoblangan obodonlashtirish va ijtimoiy infratuzilmani rivojlantirish solig‘i hamda ijtimoiy infratuzilma obyektlarini saqlab turish bo‘yicha haqiqatdagi xarajatlar farqi sifatida aniqlanadi.
 9. Chorak davomida soliq to‘lovchilar, mazkur Yo‘riqnomaning 10-bandida ko‘rsatilganlaridan tashqari, obodonlashtirish va ijtimoiy infratuzilmani rivojlantirish solig‘i bo‘yicha joriy to‘lovlarni to‘laydilar.
 Joriy to‘lovlar mazkur Yo‘riqnomaning 1-ilovasida keltirilgan shaklda joriy chorak birinchi oyining 5-kuniga qadar ro‘yxatdan o‘tkazilgan joydagi davlat soliq xizmati organlariga taqdim qilinadigan Obodonlashtirish va ijtimoiy infratuzilmani rivojlantirish solig‘ining joriy to‘lovlari to‘g‘risidagi ma’lumotnomada ko‘rsatilgan taxmin qilinayotgan sof foyda summasi va belgilangan obodonlashtirish va ijtimoiy infratuzilmani rivojlantirish solig‘i stavkasidan kelib chiqqan holda hisoblanadi. 
 Joriy to‘lovlar har oyning 25-kunidan kechiktirmay, obodonlashtirish va ijtimoiy infratuzilmani rivojlantirish solig‘i choraklik summasining uchdan bir qismi miqdorida to‘lanadi.
 10. Joriy to‘lovlar quyidagilar tomonidan to‘lanmaydi va mos ravishda, Obodonlashtirish va ijtimoiy infratuzilmani rivojlantirish solig‘ining joriy to‘lovlari to‘g‘risidagi ma’lumotnoma taqdim qilinmaydi:
 hisobot choragida tovarlarni (ishlar, xizmatlarni) realizatsiya qilishdan olingan daromadlari (foydasi) eng kam ish haqining 200 barobarigacha miqdorda bo‘lgan soliq to‘lovchilar tomonidan;
 o‘tgan hisobot choragida ijtimoiy infratuzilma obyektlarini saqlab turish bo‘yicha xarajatlari summasi sof foyda summasiga teng yoki undan ko‘p bo‘lgan soliq to‘lovchilar tomonidan;
 yagona soliq to‘lovini to‘lashga o‘tmagan mikrofirma va kichik korxonalar tomonidan;
 yagona yer solig‘ini to‘lashga o‘tmagan qishloq xo‘jaligi korxonalari tomonidan.
 11. Obodonlashtirish va ijtimoiy infratuzilmani rivojlantirish solig‘i bo‘yicha hisob-kitoblar ro‘yxatdan o‘tkazilgan joyidagi davlat soliq xizmati organlariga har chorakda o‘sib boruvchi yakun bilan hisobot choragidan keyingi oyning 25-kunidan kechiktirmay, yil yakunlari bo‘yicha esa — yillik moliyaviy hisobotni taqdim etish muddatida taqdim etiladi. 
 12. Obodonlashtirish va ijtimoiy infratuzilmani rivojlantirish solig‘i bo‘yicha hisob-kitoblar:
 balansida ijtimoiy infratuzilma obyektlari bo‘lgan soliq to‘lovchilar tomonidan ushbu Yo‘riqnomaning 2-ilovasida keltirilgan shaklda;
 balansida ijtimoiy infratuzilma obyektlari bo‘lmagan soliq to‘lovchilar tomonidan ushbu Yo‘riqnomaning 3-ilovasida keltirilgan shaklda taqdim qilinadi.
 13. Hisob-kitob bo‘yicha hisoblangan obodonlashtirish va ijtimoiy infratuzilmani rivojlantirish solig‘i summasi o‘sib boruvchi yakun bilan obodonlashtirish va ijtimoiy infratuzilmani rivojlantirish solig‘i hisob-kitoblarini taqdim qilish muddatidan kechiktirmay to‘lanadi.
 14. Budjet bilan hisob-kitoblar buxgalteriya hisobi budjetga to‘lovlar bo‘yicha (turlar bo‘yicha) qarzlarni hisobga olish hisobvarag‘i bo‘yicha yuritiladi. Belgilangan tartibda hisoblangan obodonlashtirish va ijtimoiy infratuzilmani rivojlantirish solig‘i budjetga to‘lovlar bo‘yicha qarzlarni hisobga olish hisobvarag‘i krediti va soliqlar hamda yig‘imlarni to‘lash uchun foydani ishlatishni hisobga olish hisobvarag‘i debeti bo‘yicha yuritiladi.
 O‘tkazilgan obodonlashtirish va ijtimoiy infratuzilmani rivojlantirish solig‘i summalari budjetga to‘lovlar bo‘yicha qarzlarni hisobga olish hisobvarag‘i debeti va pul mablag‘larini hisobga olish hisobvarag‘i krediti bo‘yicha aks ettiriladi.
 15. Soliq to‘lovchilar obodonlashtirish va ijtimoiy infratuzilmani rivojlantirish solig‘i bo‘yicha soliqni to‘g‘ri hisoblanishi, hisob-kitoblarning taqdim etilishi va soliqlarning to‘lanishini o‘z vaqtida amalga oshirilishi uchun qonunchilikka muvofiq javobgar bo‘ladilar. 
 16. Mazkur Yo‘riqnomaning to‘g‘ri qo‘llanilishi ustidan nazorat Davlat soliq xizmati organlari tomonidan O‘zbekiston Respublikasining Soliq kodeksi, O‘zbekiston Respublikasining “Davlat soliq xizmati to‘g‘risida”gi Qonuni hamda O‘zbekiston Respublikasining boshqa qonun hujjatlariga muvofiq amalga oshiriladi.